Tony Lochhead

Tony James Lochhead (s. 12. tammikuuta 1982 Tauranga) on uusiseelantilainen jalkapalloilija, pelipaikaltaan laitapuolustaja. Hän siirtyi kotimaastaan vuonna 2001 Yhdysvaltojen yliopistosarjoihin Kalifornian yliopiston (UCSB)  joukkueeseen ja edusti sittemmin Yhdysvalloissa Orange County Blue Staria vuonna 2004, MLS-seura New England Revolutionia vuosina 2005–2007 ja MLS-seura Chivas USA:ta vuonna 2014 sekä Australian A-Leaguessa Wellington Phoenixiä vuosina 2007–2013.

Lochhead pelasi vuosina 2003–2013 Uuden-Seelannin maajoukkueessa 47 ottelua ja teki niissä yhden maalin, syyskuussa 2012 MM-karsintaottelussa Salomoninsaaria vastaan. Hän pelasi MM-kilpailuissa 2010 täydet minuutit joukkueensa kaikissa kolmessa ottelussa, jotka kaikki päättyivät tasapeliin.

 Lähteet 

Luokka:Uusiseelantilaiset jalkapalloilijat
Luokka:Vuonna 1982 syntyneet
Luokka:Elävät henkilöt